**নর্মদা জেলা** হল ভারতের গুজরাত রাজ্যের একটি প্রশাসনিক জেলা। এই জেলার সদর দপ্তরটি রাজপিপলাতে অবস্থিত। এই জেলার উত্তরে বরোদা জেলা, পূর্বে মহারাষ্ট্র রাজ্য, দক্ষিণে তাপ্তি জেলা এবং পশ্চিমে ভারুচ জেলা দিয়ে সীমাবদ্ধ। জেলাটির আয়তন ২,৭৫৫ বর্গকিলোমিটার এবং ২০০১ সালে এর জনসংখ্যা হল ৫৯০,২৯৭ জন। ২০১১ সালে ১০.৪৪% নগারায়ণ ছিল। ২০১১ সালে এই জেলাটি গুজরাতের তৃতীয় সর্বনিম্ন জনবহুল জেলা, ৩৩টি জেলার মধ্যে একটি জেলা, ডাং এবং পোরবন্দর পরেই এই জেলাটি।

এই জেলার জনসংখ্যার ৮৯.৫% গ্রামীণ এবং জনসংখ্যার ৮১.৬% তফসিলি উপজাতি রয়েছে।

ইতিহাস
------

এই জেলাটি ২রা অক্টোবর ১৯৯৭ সালে তৈরি হয়েছিল। নবনির্মিত জেলাটি পূর্ববর্তী বরোদা জেলার তিলকওয়াডা তালুক এবং পূর্ববর্তী ভারুচ জেলার তিনটি তালুক নিয়ে তৈরি হয় যেমন: নন্দোদ, দেদিয়াপাদা এবং সাগবারা।

বিভাগ
-----

এই জেলাটি পাঁচটি তালুক নিয়ে গঠিত: তিলকওয়াড়া, গরুদেশ্বর, নন্দোদ (রাজপিপলাসহ), দেদিয়াপাদা, এবং সাগবারা।

### জলবায়ু

নর্মদা জেলাতে গ্রীষ্মমণ্ডলীয় সাভানা জলবায়ু ক্যাম্বের উপসাগরে দৃঢ়ভাবে নিয়ন্ত্রিত হয়। গ্রীষ্মকালে মার্চ মাসের শুরুতে আরম্ভ হয় এবং জুন মাস অবধি স্থায়ী হয়। এপ্রিল এবং মে সবচেয়ে উষ্ণ মাস, গড় সর্বোচ্চ তাপমাত্রা ৩৭ °সে (৯৯ °ফা)। বর্ষা জুনের শেষদিকে শুরু হয়। সেই মাসগুলিতে গড় সর্বোচ্চ তাপমাত্রা ৩২ °সে (৯০ °ফা) থাকে। অক্টোবর এবং নভেম্বরে বর্ষার পশ্চাদপসরণ শুরু হয় এবং নভেম্বরের শেষের দিকে উচ্চ তাপমাত্রা ফিরে আসে। শীতকালে ডিসেম্বর মাসে শুরু হয় এবং ফেব্রুয়ারির শেষ পর্যন্ত স্থায়ী হয়, এই সময় গড় তাপমাত্রা থাকে প্রায় ২৩ °সে (৭৩ °ফা), এবং বৃষ্টি প্রায় হয় না বললেই চলে।

অর্থনীতি
--------

২০০৬ সালে পঞ্চায়েতি রাজ মন্ত্রকের দেশের সর্বাধিক ২৫০টি অনগ্রসর জেলার মধ্যে নর্মদা অন্যতম, মোট ৬৮০টি জেলার মধ্যে একটি। এটি গুজরাতের ছয়টি জেলার মধ্যে একটি ব্যাকওয়ার্ড রিজিওয়ান্স গ্র্যান্ড ফান্ড প্রোগাম (বিআরজিএফ) থেকে তহবিল গ্রহণ করছে।

জনসংখ্যার উপাত্ত
----------------

২০১১ সালের আদমশুমারি অনুসারে নর্মদা জেলার জনসংখ্যা ৫৯০,২৯৭ জন, সলোমন দ্বীপপুঞ্জ কিংবা মার্কিন যুক্তরাষ্ট্রের ইয়মিং রাজ্যের সমান সমান জনসংখ্যা। এই জেলাটি ভারতের ৫২৮তম স্থান (মোট ৬৪০ এর মধ্যে)। এই জেলার জনসংখ্যার ঘনত্ব ২১৪ জন প্রতি বর্গ বর্গকিলোমিটার (৫৫০ বর্গ মাইল)। ২০০১-২০১১ সালে এর জনসংখ্যা বৃদ্ধির হার ছিল ১৪.৭৭%। নর্মদা জেলাতে প্রতি ১০০০ জন পুরুষের মধ্যে ৯৬০ জন মহিলা মধ্যে লিঙ্গ অনুপাত রয়েছে এবং এর সাক্ষরতার হার ৭৩.২৯%।

২০১১ সালের আদমশুমারি অনুসারে এই জেলার জনসংখ্যার ৬৮.৫০% গুজরাতি, ১৬.৭০% ভিলি, ১৩.৬৪% হিন্দি এবং ০.৮২% মারাঠি ভাষার লোক রয়েছে, গুজরাতি তাদের প্রথম ভাষা হিসাবে স্বীকৃতি পেয়েছে।

ঐতিহাসিক জনসংখ্যা| বছর | জন. | ব.প্র. ±% |
| --- | --- | --- |
| ১৯০১ | ১,০৫,৯৩০ | —     |
| ১৯১১ | ১,২১,৯০১ | +১.৪১% |
| ১৯২১ | ১,২৪,৯৪১ | +০.২৫% |
| ১৯৩১ | ১,৪২,১৭২ | +১.৩% |
| ১৯৪১ | ১,৬৯,৬৭৯ | +১.৭৮% |
| ১৯৫১ | ১,৮৮,৭৬৫ | +১.০৭% |
| ১৯৬১ | ২,৪৪,৯৮৫ | +২.৬৪% |
| ১৯৭১ | ৩,১২,০৯৫ | +২.৪৫% |
| ১৯৮১ | ৩,৭৪,৯৪০ | +১.৮৫% |
| ১৯৯১ | ৪,৪৯,৩৭৬ | +১.৮৩% |
| ২০০১ | ৫,১৪,৪০৪ | +১.৩৬% |
| ২০১১ | ৫,৯০,২৯৭ | +১.৩৯% |
| উৎস: |

তথ্যসূত্র
---------

1. ↑  "Archived copy"। ২০১০-০১-১১ তারিখে মূল থেকে আর্কাইভ করা। সংগ্রহের তারিখ ২০১০-১১-২০।
2. 1 2 3 4 5 6 7  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
3. ↑  "Narmada District Population, Caste, Religion Data (Gujarat) - Census 2011"। Census India।
4. ↑  "About District"। Narmada District Panchayat। ২ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৯।
5. 1 2  Ministry of Panchayati Raj (সেপ্টেম্বর ৮, ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। এপ্রিল ৫, ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ সেপ্টেম্বর ২৭, ২০১১।
6. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Solomon Islands 571,890 July 2011 est.
7. ↑  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Wyoming 563,626
8. ↑  2011 Census of India, Population By Mother Tongue
9. ↑  Decadal Variation In Population Since 1901